Birger Strømsheim

Birger Edvin Martin Strømsheim (født 11. oktober 1911 i ÅlesundIvar Lid Riise «Birger Strømsheim (101) er død», NRK Møre og Romsdal, 13. november 2012, besøkt 13. november 2012, død 10. november 2012 i Oslo) var under andre verdenskrig med i Kompani Linge og deltok i tungtvannssabotasjen av Norsk Hydros fabrikk på Vemork.

 Aksjoner 
Strømsheim var en av seks mann i den gruppen som deltok i «Operasjon Gunnerside» under Vemork-aksjonen. Under aksjonen var Strømsheim en av tre sabotører som tok seg inn i selve tungtvannsfabrikken.

Strømsheim deltok senere i Fieldfare-operasjonen sammen med Joachim Rønneberg og Olav Aarsæther.

 Utmerkelser 
For sin innsats under krigen ble Strømsheim to ganger tildelt St. Olavsmedaljen med ekegren.Erik Gjems-Onstad (red.), Krigskorset og St. Olavsmedaljen med ekegren, s. 203.Aften, Tungtvannssabotør fyller 100 år (11. oktober 2011) s. 16-17. Videre ble han tildelt Deltakermedaljen med rosett og Haakon VIIs 70-årsmedalje.

Av utenlandske dekorasjoner mottok Strømsheim britiske Military Medal, den amerikanske Frihetsmedaljen med bronsepalme og de franske dekorasjonen Æreslegionen og Croix de Guerre (med palme).

 Referanser 

 Litteratur 
 Gunnar Myklebust: Tungtvannssabotøren, Aschehoug (2011) ISBN 978-82-03-29306-1.

Kategori:Medlemmer av Kompani Linge
Kategori:St. Olavsmedaljen med ekegren
Kategori:Military Medal
Kategori:Frihetsmedaljen
Kategori:Æreslegionen
Kategori:Croix de Guerre (Frankrike)
Kategori:Norske hundreåringer